அதன் பின்னும் சிலர் திறைமறைவு வேலைகளில் ஈடுபட்டு, எப்படியும் காங்கிரஸ் தலைமை பதவிக்கு ராகுல் வரக்கூடாது என்றே கங்கணம் கட்டி வந்தனர். இந்த நிலையில், சில முறைகேடுகள் தொடர்பாக ஜெயந்தி அமைச்சர் பதவியில் இருந்து நீக்கப்பட்ட நிலையில், அவர் மீது சிபிஐ வழக்கு போடுகிறது. அப்போது தான் சோனியாவுக்கு கடிதம் எழுதுகிறார் அவர். ராகுல் காந்தி தான் எல்லாவற்றுக்கும் காரணம், நான் வெறும் கைப்பாவை தான் என்பது போல பேசுகிறார். இவர் கிளப்பியுள்ள குற்றச்சாட்டுகள் சாதாரணமானவை அல்ல; திட்டமிட்டு ராகுல் செல்வாக்குக்கு களங்கம் விளைவிப்பது போன்றது. ஜெயந்தி இப்படி கடிதம் மற்றும் பேட்டி அளித்திருப்பதன் பின்னணியில் சில தலைவர்கள் இருக்கின்றனர் என்பது வலுவாக தெரிகிறது. அவர்கள் எண்ணம் காங்கிரசை பலவீனப்படுத்தி, இந்திரா காந்தி காலத்தில் ஏற்பட்டது போல பிளவை ஏற்படுத்துவது தான்.